Wikipedia:Kandidaatartikels vir voorblad - Wikipedia
Wikipedia:Kandidaatartikels vir voorblad
Kandidaatartikels vir voorblad: Help vorm die beste van Wikipedia
Hier besluit ons watter artikels op die voorblad van die Afrikaanse Wikipedia verskyn. 'n Voorbladartikel moet die beste werk op Wikipedia ten toon stel.
Om 'n artikel te nomineer kan dit gewoon bygevoeg word aan die onderkant van hierdie bladsy. Lees asseblief eers die Riglyne vir nominasie voor u 'n artikel nomineer. U kan beïnvloed wat op die voorblad verskyn deur 'n artikel te ondersteun of deur beswaar aan te teken. Persone wat 'n artikel voorstel moet ook bereid wees om te help om besware aan te spreek. As daar geen noemenswaardige besware is nie kan 'n artikel moontlik 'n voorbladartikel word. Die beleid is tans om enige genomineerde bladsy waarvoor daar na 'n maand geen geldige beswaar is nie en wat aan die vereistes voldoen as 'n moontlike voorbladartikel te beskou.
'n Artikel word vir 'n week lank op die voorblad vertoon, vanaf Maandag tot die daaropvolgende Sondag.
Ou suksesvolle nominasies word na die betrokke argief verskuif. 'n Lys van voorbladartikels wat al in hierdie jaar gebruik is, is by Wikipedia:Voorbladartikels 2020 te kry. Daar is ook 'n inleiding tot die voorbladartikelprojek by Wikipedia:Voorbladartikel. Onsuksesvolle nominasies kan besigtig word by Wikipedia:Onsuksesvolle voorbladnominasies/2020.
Botswana is ’n landingeslote land in Suider-Afrika. Die land was voorheen die Britse protektoraat Betsjoeanaland binne die Volkebond. Met onafhanklikheid op 30 September 1966 verander die land se naam na Botswana. Sedertdien handhaaf Botswana ’n tradisie van ’n stabiele verteenwoordigende republiek met ’n konsekwente stelsel van ononderbroke demokratiese verkiesings en die beste posisie van Afrika in die wêreldwye korrupsie-indeks sedert sowat 1998. Dit is nou Afrika se oudste deurlopende demokrasie.
Botswana is topografies plat en sowat 70% van sy oppervlakte word deur die Kalahariwoestyn beslaan, terwyl die noordooste deur die Okavangodelta oorheers word. Dit word deur Suid-Afrika in die suide en suidooste, Namibië in die weste en noorde, en Zimbabwe in die noordooste begrens. Die grens met Zambië in die noorde naby Kazungula is swak gedefinieer maar is hoogstens ’n paar honderd meter lank. Volgens ander menings ontmoet die grense van die vier lande Botswana, Namibië, Zambië en Zimbabwe op een enkele punt en sal vervolgens die enigste internasionale vierlandepunt wêreldwyd vorm.
Die eerste inwoners van die hedendaagse Botswana was sedert 25 000 v.C. die Boesmans wat vir hul rotstekeninge orals in Suider-Afrika bekend staan en veral jagter-versamelaars was. Die Bantoevolke het sowat 1000 jaar gelede Suider-Afrika binne beweeg en hulle hier as landbouers en veewagters gevestig. Die land se bevolking bestaan veral uit Batswana en hul taal is Setswana, ook bekend as Tswana. Tydens die Wedloop om Afrika het die hedendaagse Botswana in 1885 ’n Britse protektoraat geword, Betsjoeanaland, om te verhoed dat die gebied by die Zuid-Afrikaansche Republiek of Duits-Suidwes-Afrika ingelyf word. Op 30 September 1966 het die land van die Verenigde Koninkryk onafhanklik geword en sy naam na Botswana (“land van die Tswanas”) verander.
Die week daarop
Veldmaarskalk Bernard Montgomery, 1ste Burggraaf Montgomery van Alamein, KG GCB DSO PC DL (17 November 1887 – 24 Maart 1976), was ’n senior Britse offisier wat in die Eerste én Tweede Wêreldoorlog geveg het.
Montgomery se eerste deelname aan oorlogvoering was tydens die Eerste Wêreldoorlog as ’n junior offisier van die Koninklike Warwickshire-regiment. In die tussenoorlogse tyd was hy die bevelvoerder van die 17de (Diens)bataljon, Koninklike Musketiers en later die 1ste Bataljon, Koninklike Warwickshire-regiment, voordat hy bevelvoerder van die 9de Infanteriebrigade en daarna die bevelvoerende generaal (GOC) van die 8ste Infanteriedivisie geword het.
Tydens die Westelike Woestyn-veldtog van die Tweede Wêreldoorlog was Montgomery van Augustus 1942, deur die Tweede Slag van El Alamein tot met die finale Geallieerde oorwinning in Tunisië in Mei 1943 bevelvoerder van die Britse Agtste Leër. Hy het daarna die Britse Agtste Leër aangevoer tydens die Geallieerdes se inval in Sisilië en Italië en was in bevel van al die Geallieerde grondmagte tydens die Slag van Normandië (Operasie Overlord), van D-dag op 6 Junie 1944 tot 1 September 1944. Vir die res van die Noordwes-Europese veldtog, insluitende die mislukte poging om die Rynrivier oor te steek tydens Operasie Market Garden, was hy bevelvoerder van die 21ste Leërgroep.
Toe pantsertroepe van die Duitse Weermag deur die Amerikaanse linies in België breek tydens die Ardenne-offensief, is Montgomery aangestel as bevelvoerder van die noordelike skouer van die uitloper. Dit het tydelike bevel van die Amerikaanse Eerste en Negende Leër ingesluit.
Hier kan u gerus voorstelle maak vir moontlike voorbladartikels, of ondersteuning of beswaar lewer oor huidige nominasies. Dit is behulpsaam om u nominasies, besware en ondersteuning van kommentaar te voorsien wat betrekking op die artikel se inhoud het. Indien u gekant is teen 'n artikel se nominasie kan dit help om te sê waarom, so kan probleme aangespreek word en u mag u teenkanting na ondersteuning verander. So ook kan redes vir 'n nominasie ander gebruikers help om die goeie punte van 'n artikel raak te sien.
Om die volle toekomstige skedulering (vervoerband) vir 2020 te besigtig, klik hier.
1 Afwagtend op nog stemme
1.1 Japanse nasionale rugbyspan
2 Nuwe voorstelle
2.5 Heks van Hexrivier ('n vraag!)
2.6 Engelse nasionale krieketspan
2.7 Australiese nasionale krieketspan
Afwagtend op nog stemme[wysig bron]
Japanse nasionale rugbyspan[wysig bron]
Ondersteun – Kom ons voltooi die dosyn en bring nog die Dapper Bloeisels op oms voorblad, dalk dié opkomende span in die rugbywêreld. Hulle is natuurlik bekend vir die sege oor Suid-Afrika tydens die Rugbywêreldbeker 2015, maar ook hul skoonskip poelfase tydens hul tuistoernooi in Rugbywêreldbeker 2019, wat in die kwarteindstryd deur die Springbokke gekelder is. Japan is die eerste Vlak 2-span om 'n rugbywêreldbekertoernooi aan te bied en nes Kanada die enigste Vlak 2-span om by elke toernooi te verskyn. Met Japan as voorbladartikel sal ons van elke vasteland ten minste een nasionale rugbyspan op voorbladstatus hê. Groete. -- SpesBona 22:15, 15 Desember 2019 (UTC)
Ondersteun – Rooiratel 06:12, 17 Desember 2019 (UTC)
Ondersteun – Charlielv55 (kontak) 06:26, 5 Junie 2020 (UTC)
Ondersteun – Aliwal2012 11:10, 5 Junie 2020 (SA)
Nuwe voorstelle[wysig bron]
Ondersteun - Afrikaanse artikel van die boonste rakke.
Ondersteun – Rooiratel (kontak) 14:05, 24 Junie 2020 (UTC)
Neutraal – Interessante artikel, maar dit kort deeglike taalversorging. ~ Burgert (kontak) 15:52, 24 Junie 2020 (UTC)
Gekant – Aggenee, 'n masjienvertaling deur Elana Barker – hope taal-, spel- en uitlegfoute! Ek het nou 3 ure daarmee spandeer (taalversorging en formatering), beoordeel maar self! Groete, --Aliwal2012 20:21, 24 Junie 2020 (UTC)
Kommentaar - Jammer julle. Ek het nie die hele ding gelees nie. En die dele wat ek wel gelees het, het goed gelyk. - Rooiratel (kontak) 08:21, 25 Junie 2020 (UTC)
Ondersteun – Baie interessante artikel, vertaal deur Burgert Behr. Groete. -- SpesBona 19:15, 25 Junie 2020 (UTC)
Ondersteun – Rooiratel (kontak) 06:37, 26 Junie 2020 (UTC)
Ondersteun – K175 (skil 'n appeltjie) 09:25, 5 Julie 2020 (UTC)
Ondersteun – Rooiratel (kontak) 11:26, 6 Julie 2020 (UTC)
Neutraal – Ek is vinnig deur die artikel en dit lyk baie interessant, maar 'n goeie skoot redigering is nodig. ~ Burgert (kontak) 12:14, 6 Julie 2020 (UTC)
Heks van Hexrivier ('n vraag!)[wysig bron]
Ek nomineer hierdie artikel as kandidaat, nie omdat ek soseer hom op die voorblad wil sien nie, maar omdat ek wil hê ons moet eens en vir altyd die saak uitklaar rakende "eie" artikels rondom eie aanverwante (kultuur)sake.
Na my mening is dit veel makliker om artikels uit sê nou maar Italiaans, Frans, Duits, Nederlands en Engels te vertaal as byvoorbeeld om 'n eie artikel te skep van die Afrikaanse leefruimte. Ons sit verder ook met die probleem dat, soos my gesprek vroeg hierdie jaar met ons Katalaanse vriend dui (en geplaas op Geselshoekie), Wikimedia juis wil hê ons moet iets uit ons eie kultuurruimte weerspieël, hoewel ons ook nie ander kulture moet ignoreer nie.
Dit gaan nie soseer oor die nomineerder of die artikel as sodanig nie, maar wat ons kan doen om ook die eie kultuurgoed op die vertoonvenster uit te stal. Dit help nie ons verval in 'n vertaalkultuur nie.
Ons sit met die volgende probleme:
1. Nie alleen weens die COVID-19 nie, maar ook weens die afstande, en boeke wat stuksgewys op (tweedehandse) aanlynboekwinkels verskyn, is dit deksels moeilik om bronne in die hande te kry.
2. Wanneer 'n mens navorsing doen, sê nou maar oor 'n onderwerp waaroor daar nog geen boek geskrywe staan, of vaktydskrifartikel nie, loop jy die risiko om jou van "oorspronklike navorsing" skuldig te maak. Dit maak dit veral moeilik vir Afrikatale waarvan akademiese artikels rondom sekere kultuuraangeleenthede, byvoorbeeld die mokoro, heeltemal ontbreek.
3. Benewens punt no. 2, loop die spoor uiteindelik heeltemal dood. Daarmee bedoel ek 'n saak, soos in die geval van Heks van Hexrivier en Die vloek van Boontjieskraal kom tot 'n einde. Alleen die oorsprong word nagevors, maar sodra die mense uitsterf in die tydperk wanneer hierdie moderne mites ontstaan, dien die verhaal/treurmare bloot as stramien in ander blitsverkopers of platinumliedjies. Om die eenvoudige rede dat die mense wat as bron dien lankal uitgesterf het. Enigiets wat daarna volg is bloot spekulasie. Dan is daar ook die trosvormige akademie self wat vir 'n maand of wat op hol gaan oor 'n sekere tema (byvoorbeeld wetenskapsfiksie in 2012, en ook maar net omdat AfriFiksie in die literêre kryt geklim het) en dan geen enkele woord verder daaroor skryf tot 20 jaar later nie. Die Russiese woord "аврал", en die Duitse woord "Stoßarbeit" (paniekbevange inhaalwerk deur 'n spannetjie weens ongelykmatige vloei van bedrywighede) kom inderdaad by my op.
4. Die Afrikaanse kultuur is gans te jonk en die literêre bronne ook by dbnl.nl is te min. Kom ons kyk na (ru:Волколак), Gedierte van Gévaudan en (it:Questione_della_lingua_a_Ragusa) as sprekende voorbeelde. Ons sien die eersgenoemde mitologiese dier het 'n ryke geskiedenis oor die ganse Oosblok met verskeie persone wat elkeen hul kommentaar gelewer het. Die daaropvolgende handel aanvanklik oor die geskiedenis wat voorafgegaan het, waarna dit verval in spekulasie of 'n reeksmoordenaar daarby betrokke was. Ten tweede met Ragusa, vind ons ook 'n verhaal wat tot in Latynse bronne teruggevind moet word - 'n luukse wat ons helaas (met die uitsondering van Peter Kolbe en 'n paar Duitsers se Reisverhale aan die Kaap) nie het nie. Die naaste aan so 'n verskynsel wat ons kry is Sewe dae by die Silbersteins; daaroor is 4 boeke en 'n heelwat referate en verhandelings en proefskrifte geskryf wat nou nog nie afgehandel is nie.
Vir die Heks van Hexrivier kan ek klaar die tekortkominge insien, al is byna elke bron nagegaan waarvan ek bewus is (ook Lawrence Green, sien die besprekingsblad):
Daar is nie 'n prentjie van die Heksie nie (daar bestaan wel 'n voorblad van die boek wat ek het).
Die ellelange gedig van S.J. Pretorius sal tien teen een uitgehaal moet word (Grobbelaar beskou dit as 'literêr swak', maar ek is meer gepla oor die oordrag van die verhaal daarin - onder andere is die 'gestorwe geliefde' met 'n draagbaar die huis ingedra, waarna mademoiselle van haar trollie afraak).
Die vertaling naas die Frans sal moet uit (want daar is 'n wet teen geblokte aanhalings).
Die geblokte aanhaling van Uys sal ook moet uit.
Daar word te swaar gesteun op Pieter W. Grobbelaar se navorsing (want hy is al mens, as sprokiesnavorser, wat daadwerklik sy tyd aan die saak toegewy het). Dit laat ook die vraag ontstaan hoeveel bronne daar dan moet wees: jy kan nie bloed uit 'n klip tap nie.
Die Engelse aanhaling by die toponimie sal tien teen een vertaal moet word, of heeltemal verwyder moet word.
En dis maar dit. Ek luister graag na julle voorstelle.Suidpunt (kontak) 09:21, 5 Julie 2020 (UTC)
Neutraal – Die eerste vraag wat altyd by my opkom as ek iets eie aan Afrikaans/Suid-Afrika wil skryf is: Waar kry ek inligting waarop daar nie kopiereg is nie? Ondanks my jare in die gedrukte media het ek nie genoeg kennis oor die saak nie, want ek was nooit ’n skrywer nie, en ek het ook nie hope en hope ou Afrikaanse boeke waaruit ek lang opstelle kan skryf nie. Die uiteinde is dat ek maar eerder weer iets vertaal om aan die veilige kant te bly. Afrikaanse bronne is beperk, daar is kopiereg op en die meeste goed waarvan die kopiereg verval het, is verouderd. Ek sal ook versigtig wees om ander mense te vertrou om tussen die fyn draadjies van kopiereg deur te trap. As ek bv. na die artikel hier bo kyk, wonder ek dadelik: Op hoeveel van die inligting is daar kopiereg en wat gaan mense doen wat sien die kopiereg op hul werk word op Wikipedia geskend? ~ Burgert (kontak) 15:20, 5 Julie 2020 (UTC)
Ek het so pas teksgedeeltes van die Engelse artikel Chesapeake Bay in 'n publikasie gevind wat deur kopiereg beskerm word. Die hele Engelse projek is deurspek met regstreekse aanhalings uit beskermde werke. Dikwels is dit net een of twee sinnetjies, soms meer. Dele van die Engelse Wikipedia val dus nie onder die lisensie wat deur die redigeerders genoem word nie. In elk geval moet die toestemming van die betrokke kopiereghouer(s) verkry word voordat 'n vertaling van enige werk in 'n vreemde taal in Afrikaans gepubliseer word. Ons vaar moontlik beter as ons inligting van ander bronne begin verwerk tot 'n selfstandige artikel wat dan onder ons vrye lisensies beskikbaar gestel kan word. Voyageur (kontak) 15:46, 5 Julie 2020 (UTC)
Engelse nasionale krieketspan[wysig bron]
Ondersteun – Dalk een van ons beste artikels oor 'n sportspan. Die artikel is na aanleiding van die eweknie (en nou voorbladartikel) Engelse nasionale rugbyspan uitgebrei. Dit bevat nou die volledige geskiedenis van die span, waar die Engelse kleure en embleem vandaan kom en beskryf hul tuisstadions dwarsdeur Engeland (wat al tydens krieketwêreldbekertoernooie ingespan is). Engeland is die mees onlangse krieketspan om die krieketwêreldbekertrofee omhoog te hou (na die Krieketwêreldbeker 2019). Engeland het die toernooi al vyf keer gehuisves, meer as enige ander land, met die Londense Lord’s wat die eindstryd ook vyf keer aangebied het (veral die geskiedkundige van 2019 sal krieketaanhangers vir altyd onthou!). Aangesien Australië en Engeland in 1877 in die eerste toetswedstryd teen mekaar te staan gekom het (waarmee die Asreeks afgeskop het), wil ek graag die reeks krieketvoorbladartikels met hierdie twee begin en dan al om die vier weke een van die twaalf toetsnasies op ons voorblad laat pryk. Groete. -- SpesBona 21:00, 6 Julie 2020 (UTC)
Australiese nasionale krieketspan[wysig bron]
Ondersteun – Dalk een van ons beste artikels oor 'n sportspan. Die artikel is na aanleiding van die eweknie (en nou voorbladartikel) oor Australiese nasionale rugbyspan (die Wallabies) uitgebrei. Hy bevat nou die volledige geskiedenis van die span, waar die kleure en embleem vandaan kom en beskryf hul tuisstadions dwarsdeur Australië (wat al tydens krieketwêreldbekertoernooie ingespan is). Australië kon die krieketwêreldbekertrofee al vyf keer omhoog hou, meer as enige ander land. Australië het (saam met Nieu-Seeland) al mooi toernooie soos die Krieketwêreldbeker 1992 en Krieketwêreldbeker 2015 gehuisves. Aangesien Engeland en Australië in 1877 in die eerste toetswedstryd teen mekaar te staan gekom het (waarmee die Asreeks afgeskop het), wil ek graag die reeks krieketvoorbladartikels met hierdie twee begin en dan al om die vier weke een van die twaalf toetsnasies op ons voorblad wys. Groete. -- SpesBona 21:00, 6 Julie 2020 (UTC)
Ondersteun – Dumbassman (kontak) 15:14, 7 Julie 2020 (UTC)
Ondersteun – Goeie artikel wat goed vergelyk met die ou voorbladartikels Genua en Turyn. Groete. -- SpesBona 19:35, 12 Julie 2020 (UTC)
Ontsluit van "https://af.wikipedia.org/w/index.php?title=Wikipedia:Kandidaatartikels_vir_voorblad&oldid=2233571"
Die bladsy is laas op 12 Julie 2020 om 19:35 bygewerk.